**Indokolás**

A jogalkotásról szóló 2010. évi CXXX. törvény 18. §-a alapján Jászapáti Városi Önkormányzat Képviselő-testületének a vásáron, piacon fizetendő helyhasználati díjakról szóló 36/2009. (X. 1.) önkormányzati rendeletének módosításához:

Jászapáti Városi Önkormányzat Képviselő-testületének a vásáron, piacon fizetendő helyhasználati díjakról szóló 36/2009. (X.1.) számú önkormányzati rendelet 1. melléklete szabályozza a településen működő piacon és vásáron fizetendő helyhasználati díjakat, amelyek beszedéséről az üzemeltető gondoskodik.

A piac és a vásár üzemeltetője Jászapáti városban a Jászapáti Városüzemeltető Korlátolt Felelősségű Társaság. A Kft. ügyvezetője megkereste az önkormányzatot, hogy 2020. január 1. napjától a vásártéren kijelölt eladóhelyekre vonatkozó (6 fm) 3150,-Ft+áfa, bruttó 4000,-Ft helypénzt módosítsa 3937,-Ft+áfa, bruttó 5000,-Ft összegre.